jkorsvik/nowiki_second_scrape_merged huggingface dataset:
Argentina Menis

Argentina Menis (født 19. juli 1948) er en rumensk tidligere diskoskaster fra Dolj. Hun vant sølvmedaljen i øvelsen ved Sommer-OL 1972 i München og i EM i 1974. To uker etter de olympiske lekene i München satte hun verdensrekord med et kast på 67,32 meter.


== Karriere ==
Menis meldte seg på i verdenstoppen i diskoskast i 1971-sesongen. Hun satte personlig bestenotering med 61,08 meter og med et kast på 59,04 meter kom hun på fjerdeplass ved EM i friidrett i Helsingfors. Året etter var hun med i en minneverdig duell om gullmedaljen i øvelsen under de olympiske sommerlekene i München. I OL-finalen åpnet Menis med 64,28 meter og ny olympisk rekord. I den fjerde omgangen økte hun til 65,06 meter. Men verdensrekordholder Faina Melnik fra Sovjetunionen slo til med 66,62 meter og sikret seg gullmedaljen. Den 23. september 1972 slettet Menis verdensrekorden til Melnik da hun kastet diskosen 67,32 meter i Constanta. Åtte måneder senere tok Melnik verdensrekorden tilbake igjen.
Både ved Universiaden 1973 i Moskva og under europamesterskapet i 1974 i Roma endte Menis opp på andreplass, begge gangene slått av Faina Melnik. Også ved Universiaden i 1975 i Roma ble Menis nummer to, denne gangen slått av Marija Vergova fra Bulgaria. Med et kast på 67,96 meter satte Menis den 15. mai 1976 i București sin tiende og siste nasjonale rekord. Under sommerlekene i Montreal samme sommeren måtte hun ta til takke med sjetteplass. Hun opp i 1979.


=== Medaljer og plasseringer i internasjonale mesterskap ===
EM 1971 i Helsingfors: Nr 4 – 59,04 meter
OL 1972 i München: Sølvmedalje – 65,06 meter, bak Faina Melnik (66,62 meter)
EM 1974 i Roma: Sølvmedalje – 64,62 meter, bak Faina Melnik (69,00 meter)
OL 1976 i Montreal: Nr 6 – 65,38 meter
EM 1978 i Praha: Nr 9 – 58,36 meter


== Referanser ==


== Eksterne lenker ==
(en) Argentina Menis – Olympics.com 
(en) Argentina Menis – Olympic.org 
(en) Argentina Menis – Olympedia 
(en) Argentina Menis – Sports-Reference (OL-resultater – arkivert) 
(ro) Argentina Menis – Romanias olympiske komité 
(en) Argentina Menis – World Athletics 
(en) Argentina Menis – Track and Field Statistics 
(en) Argentina Menis – TheSports.org
Majbritt Toft Hansen

Majbritt Toft Hansen (født 27. april 1993 i Skive) er en dansk håndballspiller, som spiller for den danske klubben Viborg og det danske kvinnelandslaget.
Toft Hansen ble tatt ut i landslagstroppen til Jesper Jensen foran Håndball-EM 2020.Hun er lillesøster til landslagsspillerne René Toft Hansen og Henrik Toft Hansen, og storesøster til Allan Toft Hansen og Jeanette Toft Hansen.


== Referanser ==


== Eksterne lenker ==
(en) Majbritt Toft Hansen – Det europeiske håndballforbundet (EHF) 
Majbritt Toft Hansen på Instagram
Helle Degn

Helle Degn (født 20. oktober 1946 i København) er en dansk politiker som er tidligere utviklingsminister for Socialdemokratiet. Hun har vært medlem av Folketinget i knapt 27 år i perioden 1971 til 2000 hvor hun bl.a. var formann for Udenrigspolitisk Nævn. Hun var den første kvinnen som fikk oppleve å markere 25 års jubileum i Folketinget (1998).Helle Degn har to barn, Bo (f. 1969) og Jan (f. 1972).


== Biografi ==


=== Ungdom ===
Helle Degn vokste opp på Amager som datter av prokurist Peter Degn og Lilly Christensen. Hun meldte sig inn i Danmarks Socialdemokratiske Ungdom som 17-åring. I 1971 var hun ferdig utdannet lærer ved Blågård Seminarium. Hun var medlem av Tårnby kommunestyre fra 1969 til 72. 


=== Politisk karriere ===
I 1971 ble hun valgt inn på Folketinget for Socialdemokratiet som tingets yngste medlem, 24 år gammel. Hun har besatt en lang rekke politiske poster og poster i NGO’er. 
Fra 1975 til 1981 var hun medlem av Børnekommissionen og fra 1982 til 1987 var hun formann for Ligestillingsrådet.
I 1993 til 1994 var Helle Degn Utviklingsminister i Poul Nyrup Rasmussens første regjering.
Hun var formann for Udenrigspolitisk Nævn fra 1994 til 2000, formann for den danske CSCE-delegasjon (nåværende OSCE) fra 1995 til 1998, og president for CSCE fra 1998 til 2000.. Videre var hun medlem av finansutvalget, utenriksutvalget, formann for Folketingets utdannelsesutvalg, uydannelsespolitisk ordfører fra 1985 til 1992, bistandspolitisk ordfører fra 1982 til 1992, og sikkerhetspolitisk ordfører fra 1994 til 2000. Hun var i tillegg medlem af Europarådet og visepresident for Socialist International Women i seks år.
Etter å ha trådt ut av Folketinget i 2000 blev Helle Degn kommissær for Østersjørådet, et verv hun beholdt frem til 2004.
Hun har også sittet i styret for Rehabiliteringscentret for etniske kvinder i Danmark og været ambassadør for Dansk Folkehjælp. Fra november 2008 var hun formann for Mandela-senteret. Mens hun var formann her møtte hun blant andre Desmond Tutu. Siden 2012 har hun sittet i styret for Projekt Plan B og siden 2013 vært formann for Tine Bryld Prisen.


=== Kaffeklubb ===
Ved valget i 1971 kom en håndfull yngre socialdemokrater inn på Folketinget. Helle Degn var sammen med Svend Auken, Inge Fischer Møller og Karl Hjortnæs fremtredende medlemmer av Ritt Bjerregaards kaffeklub. Gjennom årene ble kaffeklubben utvidet og kom til å spille en stor rolle i den offentlige debatt.


== Utmerkelser ==
Woman of the Year, 1997, American Biographical Institute.


== Bibliografi ==
Rapport fra en kaffeklub, 1977
FN og kvinderne, 1981
Teknologi for fremtiden : en debatbog, 1986
Kvinder på Tinge : kvinder i landspolitik i 75 år, 1990
Magtens Kvinder, 1994
90’ernes kvinder, 1994


== Referanser ==


== Eksterne lenker ==
Arkiveret CV på Folketinget.dk
Personlig hjemmeside
Dansk Kvindebiografisk Leksikon
Den Store Danske
Helle Degn på Facebook
Liesel Westermann

Lieselotte Westermann-Krieg, kjent som Liesel Westermann, (født 2. november 1944) er en tysk tidligere friidrettsutøver fra Niedersachsen som representerte Vest-Tyskland. Hun vant sølvmedaljen i diskoskast både under EM 1966, Sommer-OL 1968 og EM 1971. Westermann satte verdensrekord med 61,26 meter i 1967, en rekord hun forbedret til 63,96 meter i 1996. Sin endelige personlige rekord på 64,96 meter oppnådde hun i 1972.


== Karriere ==
Westermann tok steget opp mot verdenseliten i 1965-sesongen, da hun som lengst presterte 55,81 meter ved et stevne i Ludwigshafen. Året etter satte hun personlig rekord med 57,38 meter ved EM i 1966 i Budapest, noe som gav henne sølvmedaljen i konkurransen. Den 5. november 1967 ble Westermann i Sao Paulo den første kvinnelige utøveren som kastet diskosen over 60 meter med et kast på 61,26 meter. I OL-sesongen 1968 forbedret hun seg til 62,54 meter i et stevne i Werdohl i juli, og tre måneder senere tok hun sølv under de olympiske lekene i Mexico med beste kast på 57,76 meter.  Westermann avslo å delta i Friidretts-EM 1969 da den østtyske avhopperen Jürgen May ble nektet å ta del i mesterskapet. Få uker senere, den 27. september 1969, forbedret hun verdensrekorden til 63,96 meter i Hamburg. Ved europamesterskapet i 1971 i Helsingfors måtte hun ta til takke med sølvmedalje, klart slått av sovjetiske Faina Melnik som med et kast på 64,22 meter også tok over som verdensrekordholder. Westermann gjorde sitt livs lengste diskoskast i Zürich den 12. august 1972, og med 64,96 meter meldte hun seg inn i det øverste favorittsjiktet til sommerlekene i München tre uker senere. I denne konkurransen fikk hun opp et beste kast på 62,18 meter og ble nummer fem. Hun la opp etter 1975-sesongen.


=== Medaljer og plasseringer i internasjonale mesterskap ===
EM 1966 i Budapest: Sølv - 57,38 meter, bak  Christine Spielberg (57,76 m)
OL 1968 i Mexico by: Sølv - 57,76 meter, bak Lien Manoliu (58,28 m)
EM 1971 i Helsingfors: Sølv - 61,68 meter, bak Faina Melnik (64,22 m)
OL 1972 i München: Nr. 5 - 62,18 meter
EM 1974 i Roma: Nr. 7 - 57,40 meter


== Referanser ==


== Eksterne lenker ==
(de) Liesel Westermann – Munzinger Sportsarchiv 
(en) Liesel Westermann – Olympedia 
(en) Liesel Westermann – Sports-Reference (OL-resultater – arkivert) 
(en) Liesel Westermann – Track and Field Statistics
Marita Lange

Marita Lange (født 22. juni 1943) er en tysk tidligere friidrettsutøver fra Halle an der Saale som vant sølv i kulestøt under sommerlekene i Mexico by i 1968 og i EM i 1971, samt EM-bronse i EM i 1966 og EM i 1969. Hun representerte Øst-Tyskland.
Lange var en av de tre beste kulestøterne i verden på kvinnesiden i tiden 1966-1971. Landskvinnen Margitta Gummel og sovjetiske Nadezjda Tsjizjova var de to andre. I alle de fire store internasjonale mesterskapene i perioden måtte Lange se seg overgått av disse utøverne. Dermed endte hun opp med to sølvmedaljer og to bronsemedaljer i utendørsmesterskapene. Våren 1969 vant derimot Lange kulekonkurransen i innendørs-EM i Beograd. I 1970 ble hun østtysk mester i kulestøt. Sin personlige rekord oppnådde Lange i Øst-Berlin den 25. august 1974 da kulen landet på 19,40 meter. Hun la opp samme år.


== Medaljer og plasseringer i internasjonale mesterskap ==
EM 1966 i Budapest: Bronse – 16,96 meter
OL 1968 i Mexico by: Sølv – 18,78 meter, bak Margitta Gummel (19,61 meter)
EM 1969 i Athen: Bronse – 18,56 meter
EM 1971 i Helsingfors: Sølv – 19,25 meter, bak Nadezjda Tsjizjova (20,16 meter)
OL 1972 i München: Nr. 6 – 18,85 meter
EM 1974 i Roma: Nr. 6 – 18,60 meter


== Referanser ==


== Eksterne lenker ==
(en) Marita Lange – Olympedia 
(en) Marita Lange – Sports-Reference (OL-resultater – arkivert) 
(en) Marita Lange – Track and Field Statistics
Gréta Kácsor

Gréta Kácsor (født 24. april 2000 i Budapest) er en ungarsk profesjonell håndballspiller, som spiller for den ungarske klubben Vác og det ungarske landslaget.
28. november 2020 landslagsdebuterte Kácsor mot Sverige, og ble samme år tatt ut i troppen foran Håndball-EM 2020.


== Referanser ==


== Eksterne lenker ==
(en) Gréta Kácsor – Det europeiske håndballforbundet (EHF) 
Gréta Kácsor på Instagram
Ester Larsen

Ester Larsen (født 23. mai 1936 i København) er en dansk politiker og tidligere minister. 
Larsen representerte Venstre på Folketinget for Vestsjællands Amtskreds fra 21. september 1994. Hun var helseminister fra 7. desember 1989 til 25. januar 1993.
Hun haddde utdannelse fra Snoghøj Gymnastikhøjskole 1952 og som matematisk-naturfaglig student ved Rysensteen Gymnasium 1955. Hun tok lærerutdannelse ved Frederiksberg Seminarium fra 1956 til 1959 og cand.phil. ved Odense Universitet i 1974.
Ester Larsen arbeidet som folkeskolelærer ved Frederiksberg kommune 1959 til 1963 og som gymnaslærer ved Fyns Studenterkursus, og Sct. Knuds Gymnasium fra 1974 til 1978.
Hun var formann for Mesinge skolenævn 1966-1978 og Viby skolenævn 1966-1970. Hun satt i Kerteminde kommunestyre 1974-1989 og i perioden 1978-86 var hun formann for undervisnings- og kulturutvalget i kommunestyret. Hun var medlem af Fyns Amtsråd 1978-89 og på nytt fra 1993. Fra 1982 til 1989 var hun styrmedlem i Kerteminde Museum, og fra 1984 til 1989 formann for Liberalt Oplysningsforbund i Kerteminde-Munkebo. I tillegg har hun vært medlem af representantskapet for Statens Kunstfond og Det Danske Kulturinstitut, samt presidiemedlem i Osteoporoseforeningen.
Larsen var Landsformann for Liberalt Oplysningsforbund 1988-1989, og styremedlem i Amtsrådsforeningens 1986-1989, og på nytt fra 1994 samt i AKF´s sykehusutvalg. Videre var hun medlem av Sygesikringens Forhandlingsudvalg 1986-1989, av Tilsynsrådet for Kommunernes Revisionsafdeling 1986-1989 og 1998-2001, samt medlem av Venstres hovedstyre 1986-1989.
Ester Larsen var redaktør for de litterære antologiene »Reflekslys«, 1967, og »Pragtfulde dage«, 1970, samt tre samlinger av julehistorier, 1978, 1979 og 1980. Hun var medforfatter til litteratursystemet »Digtning og Dansk« utgitt i 1987, »Jul på borgen« i 1991, og »Familiekundskab – en levende bog om livet« i 1994.
Hun var sitt partis kandidat i Odense Sydkredsen 1988-1989 og i Sorøkredsen fra 1990.


== Kilder ==
Arkiveret CV på Folketinget.dk Dato: 21. juli 2003.


== Eksterne lenker ==
(da) Ester Larsen hos Folketinget
Eszter Tóth

Eszter Tóth (født 27. oktober 1992 i Győr) er en ungarsk profesjonell håndballspiller, som spiller for den ungarske klubben Mosonmagyaróvár og det ungarske landslaget.
Hun mesterskapsdebuterte for Ungarn under Håndball-EM 2020.


== Referanser ==


== Eksterne lenker ==
(en) Eszter Tóth – Det europeiske håndballforbundet (EHF) 
Eszter Tóth på Instagram
Fanny Helembai

Fanny Helembai (født 26. desember 1996 i Vác) er en ungarsk profesjonell håndballspiller, som spiller for den ungarske klubben Vác og det ungarske landslaget.
Hun mesterskapsdebuterte for Ungarn under Håndball-EM 2020.


== Referanser ==


== Eksterne lenker ==
(en) Fanny Helembai – Olympedia 
(en) Fanny Helembai – Det europeiske håndballforbundet (EHF) 
Fanny Helembai på Instagram
Marija Agbaba

Marija Agbaba (født 9. august 1995 i Kikinda) er en serbisk håndballspiller, som spiller for den ungarske klubben Szombathely og det serbiske landslaget. Hun har tidligere spilt for den hviterussiske klubben Homjel og den serbiske klubben Jagodina.
Hun ble tatt ut i 22-mannstroppen til Ljubomir Obradović foran Håndball-EM 2020 i Danmark.


== Referanser ==


== Eksterne lenker ==
(en) Marija Agbaba – Det europeiske håndballforbundet (EHF)
Laura Damgaard

Laura Cecilie Damgaard Lund (født 16. september 1996 på Lolland) er en dansk håndballspiller, som spiller for den danske klubben Viborg og det danske kvinnelandslaget.
Hun ble tatt ut i landslagstroppen til Jesper Jensen foran Håndball-EM 2020, som erstatning for skadede Helena Elver.


== Referanser ==


== Eksterne lenker ==
Laura Damgaard på Instagram
Henriette Homann

Henriette Jette Olava Homann (født 3. januar 1819 i Kragerø, død 12. februar 1892 i Kristiania) var en norsk kunstmaler og fotograf. Hun var blant Norges første kvinnelige fotografer.


== Liv og virke ==
Henriette Homann var i 1843–1844 elev av Johan Gørbitz, og utdannet seg som portrettmaler. Senere spesialiserte hun seg i vesentlig grad på tegnede portretter. Hun har blant annet malt et portrett av moren Boel (født Biørn) og tegnet portretter av svogeren Anton Martin Schweigaard og av broren Peter Jacob Homann. Hun malte også oljeskisser i et uttrykk påvirket av Adolph Tidemand. I Christiania hadde hun atelier i Karl Johans gate, hvor hun også arbeidet med fotografi (daguerrotypi), noe hennes læremester Gørbitz hadde begynt med i 1845. Hennes eldste bilde derfra er datert 1851. Hun er blitt omtalt som Norges første kvinnelige fotograf.I 1866 vendte hun tilbake til Kragerø, hvor hun viet seg til stell av hus og barn for broren Christian Horrebow Homann d.y. Med tiden opphørte hennes kunstneriske virke.
Omkring 100 av hennes tegninger og malerier finnes i Berg-Kragerø museum. Her finnes også flere av hennes fotografier. Museet fikk både hennes eiendom og hennes samling i testamentarisk gave fra niesen Henriette Homann d.y. i 1943.


== Familie ==
Henriette Homann var datter av lege Christian Horrebow Homann d.e. (1786–1860) og Boel Cathrine Biørn, og søster av advokat Peter Jacob Homann og jurist Henrik Homan, utbyggere av Homansbyen. Hun omtales som Henriette Homann d.e. for å unngå forveksling med niesen, Henriette Homann d.y. Sistnevnte arvet hennes fotografiske utstyr, bøker og negativer.


== Referanser ==


== Kilder ==
Wichstrøm, Anne (1997). Kvinneliv, kunstnerliv. Gyldendal. s. 210. ISBN 8205193622. 
Norsk kunstnerleksikon : bildende kunstnere, arkitekter, kunsthåndverkere. B. 2 : H-M. Universitetsforl. 1983. s. 276. ISBN 8200065359.
William Aiton

William Aiton (født 1731, død 2. februar 1793) var en skotsk botaniker. Autornavnet Aiton, tidligere Ait., brukes for planter som han har beskrevet.


== Referanser ==
Grandopronotalia

Grandopronotalia er en slekt av billene i delgruppen (underfamilien) sandjegere i familiegruppen løpebiller.


== Utseende ==
Midelsstore, slanke og langbeinte, mørke, blålig metallglinsende sandjegere, dekkvingene med gulhvite tegninger. Kjevene er store og sigdformede, fasettøynene nokså store og rundede. Pronotum er rundet, så bredt som hodet. Dekkvingene er jevnbrede.


== Levevis ==


== Utbredelse ==
Slekten er utbredt i Australia.


== Systematisk inndeling ==
Slekten blir ofte plassert som en underslekt av Cicindela.

Ordenen biller, Coleoptera
Underordenen Adephaga
Overfamilien Caraboidea
Familien løpebiller, Carabidae
Underfamilien sandjegere, Cicindelinae
Stammen Cicindelini
Slekten Grandopronotalia W. Horn, 1936
Grandopronotalia carnarvona (Freitag, 1979) (synonym Grandopronotalia browni (W. Horn, 1936), ikke Cicindela browni Sloane, 1913. Dette navnet er et homonym dersom slekten plasseres som en underslekt i Cicindela, men ikke om den plasseres som en egen slekt)


== Litteratur ==


== Eksterne lenker ==
Atlas of Living Australia - Cicindela (Grandopronotalia) [1]
(en) Grandopronotalia i Global Biodiversity Information Facility 
Grandopronotalia smithi – detaljert informasjon på Wikispecies
Ben Bova

Benjamin William «Ben» Bova (født 8. november 1932 i Philadelphia i Pennsylvania i USA, død 29. november 2020 i Naples i Florida) var en amerikansk science fiction-forfatter og redaktør.
Ben Bova studerte journalistikk, var redaktør av noen romfartstidsskrifter og ble marketing-manager for et forskningslaboratorium. Han var også medarbeider innen det amerikanske romfartsprogrammet. 
Han var ordførende i den amerikanske science fiction-forfatterorganisasjonen SFWA. Han var også redaktør for Analog Science Fiction og skrevet godt over 100 bøker, en majoritet av dem skjønlitterære.
Per februar 2016 omfattet hans bibliografi over 124 bøker innen forskjellige sjangere. Blant dem var romanen Mars (1992). Han redigerte en rekke verker, som The Science Fiction Hall of Fame, Volume Two (1973) og Nebula Awards Showcase 2008. Han skrev bokserien Grand Tour om utforskning og kolonisering av solsystemet av mennesker. En anmeldelse av tolv av bøkene i den serien 2004 i The New York Times beskrev Bova som «the last of the great pulp writers».Ben Bova døde 88 år gammel av COVID-19-betingede komplikasjoner - lungebetennelse og slag.


== Referanser ==


== Eksterne lenker ==
(en) Offisielt nettsted 
(en) Ben Bova – kategori av bilder, video eller lyd på Commons 
(en) Ben Bova på Internet Movie Database 
(en) Ben Bova hos The Movie Database 
(en) Ben Bova på Discogs 
(en) Ben Bova på MusicBrainz 
(en) Ben Bova på Twitter
Garegin Nzjdeh

Garegin Ter-Harutjunjan (armensk: Գարեգին Տէր-Յարութիւնեան), bedre kjent under sitt pseudonym Garegin Nzjdeh (armensk: Գարեգին Նժդեհ, IPA: [ɡɑɾɛˈɡin nəʒˈdɛh]; født 1. januar 1886 i Güznüt, guvernementet Erivan, Det russiske keiserdømmet, nå i Den autonome republikken Nakhitsjevan, Aserbajdsjan, død 21. desember 1955 i Vladimir, Sovjetunionen) var en sovjetisk politisk og militær leder blant armenerne. 
Nzdjeh var medlem av Den armenske revolusjonære føderasjon, kjempet for armensk uavhengighet, og deltok i revolusjonære aktiviteter under første balkankrig og første verdenskrig. Han var en av de betydeligste politiske og militære lederne i Den demokratiske republikken Armenia (1918–1921). Armenere regner ham som en karismatisk nasjonalhelt.I 1921 var Nzjdeh en nøkkelperson under opprettelsen av den anti-bolsjevikiske Republikken det fjellendte Armenia, som sterkt bidrog til at provinsen Sjunik ikke ble en del av den aserbajdsjanske sovjetrepublikken, men den armenske sovjetrepublikken. Under andre verdenskrig var han med på å danne en armensk legion i Wehrmacht, de væpnede styrkene til Nazi-Tyskland, til krigen mot Sovjetunionen. Hans håp var at tyskerne, ved å underlegge seg Sovjetunionen, ville gi Armenia uavhengighet.


== Referanser ==


== Eksterne lenker ==
(en) Garegin Nzhdeh – kategori av bilder, video eller lyd på Commons
Parabaris

Parabaris er en slekt av billene i delgruppen (underfamilien) markløpere (Harpalinae) i familiegruppen løpebiller.  


== Utseende ==
Middelsstore (ca. 10 millimeter), avlange, blanke, mørke løpebiller. Hodet er bredt rundet med nokså små fasettøyne, antennene tynne og litt lengre enn hode + pronotum. Pronotum er rundet, uten påfallende furer. Dekkvingene er jevnbrede med fine punktstriper.


== Utbredelse ==
Slekten er utbredt på New Zealand.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Harpalini Bonelli, 1810
slekten Parabaris Broun, 1881
Parabaris atratus Broun, 1881
Parabaris hoarei Larochelle & Lariviere, 2005
Parabaris lesagei Larochelle & Lariviere, 2005


== Eksterne lenker ==
(en) Parabaris i Encyclopedia of Life 
(en) Parabaris i Global Biodiversity Information Facility 
(en) Kategori:Parabaris – bilder, video eller lyd på Wikimedia Commons 
Parabaris – detaljert informasjon på Wikispecies
Pogonodaptus

Pogonodaptus er en slekt av billene i delgruppen (underfamilien) markløpere (Harpalinae) i familiegruppen løpebiller.


== Utseende ==
Små til middelsstore (ca. 7 millimeter), avlange, halvblankt svarte løpebiller. Antennene er tynne og omtrent så lange som hode + pronotum. Hodet er stort og bredt, fasettøynene utstående, kjevene ganske kraftige. Pronotum er avrundet, dekkvingene jevnbrede med fine punktstriper.


== Utbredelse ==
Slekten er utbredt i den neotropiske økosonen, med én art i Mexico og det sørligste Texas og én på Haïti.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Harpalini Bonelli, 1810
slekten Pogonodaptus Horn, 1881
Pogonodaptus mexicanus (Bates, 1878)
Pogonodaptus rostratus Darlington, 1935


== Eksterne lenker ==
bugguide.net - bildedatabase over nordamerikanske insekter [1]
(en) Pogonodaptus i Encyclopedia of Life 
(en) Pogonodaptus i Global Biodiversity Information Facility 
(en) Pogonodaptus hos ITIS 
(en) Pogonodaptus hos NCBI 
Pogonodaptus – detaljert informasjon på Wikispecies
Dicraspeda

Dicraspeda er en slekt av billene i delgruppen (underfamilien) Lebiinae i familiegruppen løpebiller.  


== Utseende ==
Middelsstore, slanke, blankt metallglinsende løpebiller. Hodet er rundet med små men utstående fasettøyne, antennene er tynne og rundt halve kroppslengden. Pronotum er smalere enn hodet og tydelig lengre enn bredt, rundet. Dekkvingene er jevnbrede uten markerte punktrader, i spissen har hver dekkvinge to lange, skarpe tenner.


== Levevis ==


== Utbredelse ==
Slekten er utbredt på Ny-Guinea.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Lebiinae Bonelli, 1810
stammen Odacanthini Laporte, 1834
slekten Dicraspeda  Chaudoir, 1862
Dicraspeda bispinosa Darlington, 1968 
Dicraspeda brunnea Chaudoir, 1862 
Dicraspeda brunneipennis (Sloane, 1917) 
Dicraspeda denticulata Baehr, 1997 
Dicraspeda dubia (Gestro, 1879) 
Dicraspeda glabrata Baehr, 2003
Dicraspeda glabripennis Baehr, 2006 
Dicraspeda intermedia Baehr, 1997 
Dicraspeda laticollis Baehr, 1997
Dicraspeda longiloba (Liebke, 1938) 
Dicraspeda nitida (Sloane, 1917) 
Dicraspeda obscura (Castelnau, 1867) 
Dicraspeda obsoleta Baehr, 1996 
Dicraspeda quadrispinosa Chaudoir, 1869 
Dicraspeda sublaevis (Macleay, 1888) 
Dicraspeda subrufipennis Baehr, 2006 
Dicraspeda violacea (Sloane, 1907) 


== Referanser ==


== Eksterne lenker ==
(en) Dicraspeda i Global Biodiversity Information Facility 
(en) Dicraspeda hos NCBI 
Dicraspeda – detaljert informasjon på Wikispecies